b'\n_START_ARTICLE_\nPaprika\n_START_SECTION_\nDoma\xc4\x8da paprika\n_START_PARAGRAPH_\nPaprika je enoletna vrtna rastlina. Grmi\xc4\x8dek paprike je pokon\xc4\x8den in razvejan ter zraste od 50 - 80 centimetrov v vi\xc5\xa1ino. Listi paprike so enostavne zgradbe, sestavljeni iz listnega peclja, v dol\xc5\xbeino 10 centimetrov, ozki, jaj\xc4\x8dasti in proti koncu koni\xc4\x8dasti, ki so razra\xc5\xa1\xc4\x8deni posami\xc4\x8dno po vejicah stebla._NEWLINE_Koreninski sistem je za razliko od mno\xc5\xbei\xc4\x8dnega zgornjega dela razmeroma zelo slabo razvit. Sestoji se iz primarne korenine, ki se po navadi med presajanjem po\xc5\xa1koduje. Kasneje pa se iz nje vodoravno ter plitko v tleh razvijajo mo\xc4\x8dnej\xc5\xa1e stranske korenine, ki zrastejo v dol\xc5\xbeino od 30 do 50 centimetrov. Primarna korenina pa v svoji rasni dobi zraste v globino od 30 do 60 centimetrov._NEWLINE_Cvetovi se oblikujejo v nasprotni rasti listov, obi\xc4\x8dajno posamezno ali, kar je manj pogosto, ve\xc4\x8d naenkrat. Sestavljeni so iz zvon\xc4\x8dastega peclja svetlo zelene barve, iz 5 in v\xc4\x8dasih ve\xc4\x8d cvetov hkrati ter venca sestavljenega iz 5 do 8 v spodnjem delu skupaj zara\xc5\xa1\xc4\x8denih cvetov, ki so bledo rumeno sive ter temno vijoli\xc4\x8daste barve._NEWLINE_Ima 5 pra\xc5\xa1nikov, v\xc4\x8dasih tudi do 8, pestilo pa ima petstopenjski ovarij z ve\xc4\x8d semeni. Plod je po botani\xc4\x8dni razvrstitvi ve\xc4\x8dsemenski fi\xc5\xbeol razli\xc4\x8dnih oblik, velikosti in barv, ki so lahko rumene, svetlo in temno zelene, oran\xc5\xbene, rde\xc4\x8de ali rjave barve.\n_START_SECTION_\nPlod paprike\n_START_PARAGRAPH_\nPlod paprike je s pregradami porazdeljen na ve\xc4\x8d delov in \xc5\xa1tevilo, ki dolo\xc4\x8da njegov videz. V notranjosti ploda se nahaja semenska lo\xc5\xbea, v kateri je ve\xc4\x8dina semen, nakar se jih nekaj nahaja tudi po steni pregrad. V enem plodu se lahko razvije tudi do 500 semen, kar je odvisno od velikosti ploda in razvitosti semenskih lo\xc5\xbe v zgodnji razvojni dobi.\n_START_SECTION_\nNotranjost ploda paprike\n_START_PARAGRAPH_\nSeme paprike je ledvi\xc4\x8daste oblike, gladko in bledo rumene barve. Dol\xc5\xbeina semena je 3 - 4 mm, \xc5\xa1irine 2 -3 mm in debelino do 1 mm. V ene gramu je od 150 do 200 semen paprike.\n_START_SECTION_\nSeme paprike\n_START_PARAGRAPH_\nSeme je sestavljeno iz semenske lupine, ki obdaja seme - endosperma, v katerem je rezerva hranil potrebnih za za\xc4\x8detni razvoj mladih rastlin, iz semen, ki so sestavljeni iz kotiledona in kal\xc4\x8dkov korenin ter popka, na katerega je bilo seme pritrjeno. Seme z vsemi ugodnimi pogoji skalsdi\xc5\xa1\xc4\x8denja lahko ohrani svojo kaljivost tudo do 5 let.\n_START_SECTION_\nEtimologija\n_START_PARAGRAPH_\nBeseda paprika se kot sposojenka iz mad\xc5\xbearskega jezika najde tudi v mnogih drugih evropskih jezikih. Torej beseda \xc2\xbbpaprika\xc2\xab\xc2\xa0obstaja v\xc2\xa0: nem\xc5\xa1\xc4\x8dini, franco\xc5\xa1\xc4\x8dini, italijan\xc5\xa1\xc4\x8dini, \xc5\xa1pan\xc5\xa1\xc4\x8dini, ru\xc5\xa1\xc4\x8dini, portugal\xc5\xa1\xc4\x8dini, gr\xc5\xa1\xc4\x8dini, belorus\xc4\x8dini, mad\xc5\xbear\xc5\xa1\xc4\x8dini, ukrajin\xc5\xa1\xc4\x8dini, v \xc4\x8de\xc5\xa1kem, slova\xc5\xa1kem, danskem, finskem, norve\xc5\xa1kem, \xc5\xa1vedskem, litovskem, poljskem, nizozemskem, gruzijskem, irskem, islandskem, estonskem jeziku, vel\xc5\xa1\xc4\x8dini in \xc5\xa1e mnogih drugih._NEWLINE_Peko\xc4\x8da paprika je med drugim tudi kot glavna sestavina plinskih razpr\xc5\xa1ilcev, saj kot naravna sestavina ne po\xc5\xa1koduje o\xc4\x8di, za razliko raznovrstnih solzilcev.'